#WATCH ट्राईसिटी के समाचार पत्र विक्रेता अपनी मांगो को लेकर हुए एक जुट
Channel: Arth Parkash TV
Date: 16/09/2019

सुबह सुबह चाय की चुस्की के साथ जब हम समाचार पत्र या पेपर पढ़ते हैं तो शायद ही हमने इसके पीछे की मेहनत को जाना होगा, अर्थ प्रकाश आज आपको इसके पीछे की मेहनत से अवगत करवाने का प्रयास कर रहा है सुबह तड़के 4  या साढ़े चार के समय समाचार पत्र विक्रेताओं की मेहनत आरम्भ हो जाती है सुबह पेपर के बण्डल उठाने से लेकर आप तक समाचार पत्र पहुंचाने तक, की कमरतोड़ मेहनत का उद्देश्य सिर्फ और सिर्फ अपनी परेशानियों पर विजय पाना रहता है और ये वितरक इसमें काफी हद तक सफल भी रहते हैं 
प्रशासन और सरकार की आँखों से ओझल   ये वर्ग अभी तक अपनी बात पहुंचाने या उचित मुकाम हासिल करने में सफल नहीं रहा है लेकिन अब राष्ट्रिय स्तर पर अपनी मांगो को लाने के लिए वितरकों ने कमर कस ली है बीते रविवार अर्थ प्रकाश कार्यालय में अखिल भारतीय वितरक समिति के संयोजक रमेश पांडेय और बिमल पांडेय के नेत्तृत्व में एक बैठक हुई जिसमें चंडीगढ़ समाचार पत्र विक्रेता संघ के साथ मोहाली और पंचकूला के वितरकों ने हिस्सा लिया 
यहाँ पर वितरकों ने उन्हें आ रही परेशानियों समस्याओं और अपनी मांगो के बारे में विस्तार से चर्चा की जबकि कुछ वितरकों ने अपने सुझाव पेश किये 
मोहाली से आये वितरकों ने उनकी परेशानियों को हल करने के लिए एक जुट होकर काम करने की बात कही 
बैठक के दौरान समिति के संचालक राकेश पांडेय ने कहा कि वितरकों की मांगों को राष्ट्रिय स्तर पर ले जाने के लिए आगामी संसद सत्र के दौरान सभी सांसदों को ज्ञापन सौंपा जायेगा 
पूछे गए एक प्र्शन के जवाब में पांडेय ने माना अभी तक वितरकों को वह पहचान नहीं मिल पायी है जिसके लिए वह प्रयासरत हैं लेकिन शीघ्र ही राष्ट्रिय स्तर पर सभी वितरक संगठनों को जोड़कर प्रयास किया जायेगा